Slik blir Oslos nye bysykler

Det er ingen spøk: 1. april settes 3000 slike ut i Oslos gater. Bysyklene blir dyrere neste år, men det blir flere av dem, og de er lettere å sykle.

Et induksjonssystem i hjulene skal gi energi til lyktene på de nye bysyklene. De veier mindre og er lettere å tråkke en forgjengerne. ShareBike/ Clear Channel

6. november 2015

De siste ukene har et titall oslofolk blitt bøtelagt på kommunens egne bysykler. Årsaken er at lyset ikke fungerer på mange av de gamle sliterne.

Men neste år blir det andre boller – eller retter sagt andre sykler.

Den 30. november stenges bysykkelstativene for vinteren. Samtidig pensjoneres bysyklene som har rullet rundt i byen siden 2002.

Når bysykkelordningen ordningen åpner igjen 1. april 2016, er hele sykkelparken byttet ut.

En reell oppgradering

De nye syklene blir lettere å sykle på.

Tynge gammeldagse dynamoer er byttet ut med et induksjonssystem som driver lysene. Det gir mindre friksjon. De nye syklene får også større hjul og bedre girsystem. De er litt lettere, og man får mer ut av hvert tråkk.

Hvert år skrotes 100–200 godt brukte bysykler. Tomasz Modilinski og Norbert Molenda jobber daglig med reparasjon og omsirkulering av sykler – et evinnelig kretsløp som krever rutiner og organisering. Bremser og gir er det som oftest må fikses, samt en og annen punktering. Signe Dons

— Både syklene og systemet i den nye løsningen blir mer futuristisk og brukervennlig. Det er utviklet basert på erfaring og tilbakemeldinger, forteller Morten Sandberg, driftsdirektør i Clear Channel.Barberte legger og riktig sokkelengde:

Les også Heller ikke som syklist slipper du unna motepolitiet

Dobbelt så mange sykler

I dag er det under 1500 bysykler i drift. Innen utgangen av 2016 skal 3000 sykler rulle rundt i byen.

Frem til nå har bysyklene vært konsentrert innenfor ring 2. Neste år skal det settes ut sykler også utenfor ring 2.

— I dag er det 106 stativer, vi skal opp i 300. Det tar tid å planlegge å bygge. Vi vet hvor vi vil plassere dem, men alle søknadene er ikke godkjent av Plan- og bygningsetaten, forklarer Sandberg.

Politiet bøtelegger syklister:

Les også Derfor hamstrer folk sykkellykter

Koster mer enn 100 millioner

Det er selskapet ShareBike som skal bygge de nye stativene, levere de nye syklene og drifter systemet.

De nye syklene får et stativ der du kan feste mobilen og se hvilken rute du skal sykle. ShareBike/ Clear Channel

— Hvor mye koster det å kjøpe 3000 sykler nå om dagen?

— Prisen på syklene er konfidensiell, men man kjøper jo ikke bare sykler, men også stativ og hele infrastrukturen, sier Jan Tore Endresen hos ShareBike

- Bare etableringen av systemet ligger nærmere 100 millioner kroner.

Det vil også komme en ny bysykkelapp der det er meningen at man kan sjekke hvor det er ledige sykler, planlegge sykkelruter og betale for årsabonnement. Muligens åpnes det også for å betale for enkeltturer i appen.

I dag koster det 100 kroner å få tilgang til bysyklene et helt år. Innkjøp av de nye syklene, gjør at ordningen vil bli dyrere neste år, men den nøyaktige prisen er ikke bestemt.

Syklene som nå fases ut, blir enten skrotet, brukt i Drammen eller hentet deler fra som brukes i andre bysykkelsystemer.

Hundrevis har brutt loven uten å vite det:

Les også Vil åpne Marka for el-sykler

Når kommer elsykler?

Den forrige samferdselsbyråden, Guri Melby (V), twitret i april at det er lagt opp til elsykler i den nye bysykkelordningen. Noen slike elsykler er foreløpig ikke bestilt.

— Det blir en dyrere sykkel som vil føre til mer reklame, eller større utgifter for kommunen. Foreløpig har man valgt å kun bruke den sykkelen som gir folk mest mosjon, sier Sandberg.

Luker ut dårlige bysykler

Én av tre syklister som ble bøtelagt i politiets sykkellyskontroll hadde bysykkel. Nå sjekkes alle gamle bysykler - bare bare fire uker før de forsvinner for godt.

Finn Erik Grønli, leder av trafikkorpset i Oslo politidistrikt, oppfordret forrige uke Clear Channel til å passe ekstra godt på at lyset virker.

Når de nye bysyklene kommer i april 2016, skal brukerfunksjonaliteten være bedre, og det skal være enklere å rapportere inn eventuelle feil ved den enkelte sykkel, forteller driftsdirektør Morten Sandberg i Clear Channel. Signe Dons

Administrerende direktør Mats Lundquist ser positivt på politiets kontroller.— Vi har nesten 1500 bysykler, og noen vil alltid ha mangler. Vår ambisjon er at lys og alt annet skal fungere, og nå skal vi gå igjennom alle sykler med tanke på lys, sa Lundquist til Aftenposten 2. november.

- Det er riktignok litt typisk at en slik sak kommer fire uker før syklene tas ut, når vi har hatt dette i 13 år uten noe lignende. Men sånn er det bare, sier en lattermild driftsdirektør Morten Sandberg i Clear Channel.

— I disse dager fjerner vi alle sykler med batterilykter, slik at det de med LED-lys er igjen ute i stativene. Disse er veldig stabile, forklarer Sandberg.

Han setter stor pris på at de får slike signaler både fra brukere, politi og mediene.

Fakta Bysykler Det var i 2015 ca. 30.000 brukere som gjorde én million turer med bysykkel i Oslo.I 2016 tar Urban Infrastructure Partner AS over driften av bysyklene i Oslo på oppdrag fra Clear Channel som har kontrakt med Oslo Kommune.Bysykkelsesongen var over 30. november. Ny sesong starter 1. april.I løpet av 2016 skal antall sykkelstativer økes fra 106 til 300. Nye stativer skal settes ut helt ut mot Ringvei 3. Antall sykler skal økes til 3000.Stativene har vært åpne for utlån mellom kl. 06 og midnatt (retur hele døgnet).Abonnementet har kostet 100 kroner i året. Fra 2016 blir det 299 kroner.Bysykkelordningen i Oslo var verdens første i sitt slag. Syklene er nå å finne i 12 byer i åtte land: Barcelona, Mexico City, Milano, Stockholm, Antwerpen, Zaragoza, Dijon, Caen, Verona, Keyseri, Perpignan, Drammen og Trondheim. Vis mer